open-index/open-wikipedia-markdown huggingface dataset:
İrem Karamete

**İrem Karamete** (nasida el 20 de Djunio de 1993) es una eskrimista Turka ke izo parte en la kategoriya de flurete en los Djuegos Olimpikos de 2016 en Rio de Janeiro. Eya es la primera eskrimista turkana en los Djuegos Olimpikos desde 1984. Oy endiya, es una eleva en la Universita Özyeğin en Estambol.

## Biogafiya
İrem Karamete nasio en una famiya de eskrimistas en Estambol, Turkiya. El su padre, Mehmet Karamete era el treinador del ekip nasional de Almania, i la su madre, Nili Drori, es una eskrimista olimpika;  Nili, la madre de İrem, izo parte del ekip israeliano de eskrima en los Djuegos Olimpikos de 1976 i en los Djuegos Olimpikos de 1984, en la kateggoriya de flurete. La su ermana ehora, Merve Karamete, apartiene al ekip nasional de la Turkiya de eskrima.
Diskues de eskapar la edukasion sekundaria enel Lise Privado Basınköy, dechidio ambezar en la Universita Özyeğin en 2011. Anke al empesijo ambezava odontolojiya, troko la su kariera por enjenieriya.

## Kariera esportiva
Karamete ambezo eskrima de edad de diez anyos.

### En la Turkiya
Era la shampiona de la Turkiya en la kateggoriya de juniors i endemas aresivio la Kupa Junior de la Turkiya.

In 2011, eskapo enel doseno lugar enel Shampionato Nasional de la Turkiya de Eskrima. Karamete aresivio la medalya de oro enel Shampionato Nasional de la Turkiya de Eskrima en 2014, en la kateggoriya de flurete, i enel anyo 2017 En 2012 aresivio la medalya de plata enel Shampionato de Eskrima de Elevos de Universita de la Turkiya, i la medalya de oro en 2014 i 2015.

Karamete es la kapitana del ekip de eskrima de la su universita.

### Kariera internasionala
Karamete gano la medalya de plata enel Shampionato de Kadetes de Evropa. En 2012, gano la medalya de oro en los 9nos Shampionatos Junior Mediterraneos de Eskrima en la sivdad de Poreč, Kroasia, i el ekip de la Turkiya gano la medaya de oro por ekip en kontro de Fransia.

Gano una medalya de bronse en los Shampionatos de la Mar Mediterranea. Karamete izo parte de los Shampionatos Mondialos de Eskrima de 2013 en Budapest, Madjaristan, ma no paso de la ronda de 32. Gano la medalya de bronse en los Djuegos de la Mar Mediterranea de 2013 en Mersin, Turkiya. Endemas, en los evenementos de la Kupa Mondiala de Eskrima de 2014 gano una medalya de oro en Antalya, una medalya de plata en Kankun, i medalyas de bronse en Koçaelı i Kopenhagen. Iso parte del ekip turkano en los Shampionatos Evropeos de 2015 en Baku, Azerbaidjan. Karamete aresivio la medalya de plata en el Shampionato Balkaniko de Eskrima de 2015 en Niš, Serbia.

Reushito klasifikar para las kompetensas de Eskrima en los Djuegos Olimpikos de 2016 en Rio de Janeiro, diskues de reushitar en las kompetensas de klasifikasion echas en Praga, Chekia. Al reushitar en la klasifikasion, yego a ser la primera eskrimista turkana en azer parte de unos Djuegos Olimpikos desde 1984.

## Referensias

## Atamientos eksternos

Kateggoría:Eskrimistos
Kateggoría:Eskrima
Kateggoría:Esportistas de la Turkiya
Kateggoría:Mujeres de la Turkiya
Vera Baboun

**Vera George Mousa Baboun** (en arabi: **فيرا جورج موسى بابون**, nasida en Bet Lehem el 6 de Oktobre de 1963) es una politika palestiniana. Era la shefa del governo de la sivdad de Bet Lehem entre Oktobre de 2012 i May de 2017. Es la primera mujer en alkansar la shefatura de la sivdad.

## Biografiya
### Kariera akademika
Ambezo literatura inglesa en la Universita de Beit Lehem, i tiene un maestrado en literatura afrikano-amerikana de la Universita Ebrea de Yerushalayim. Lavoro komo direktora del lise katoliko de Beit Sahour i komo profesora de literatura ingleza en la Universita de Beit Lehem por 21 anyadas, ande era la direktora de menesteres de elevos de la universita.

Es presidenta de la Sentro de Ayudo ala Famiya i los Ninyos, i endemas bushkadora ensima de la enfluensia de la teknolojiya enel empuederamyento de la mujer enel Mundo Arabi. Kuando era elekta shefa del governo de la sivdad de Bet Lehem, estava esperando aresivir ayudo para ambezar un doktorat en literatura de mujeres arabi-amerikanas.

### Kariera politika
Para las eleksiones de 2012, Baboun era la shefa del blok *Independensia i Dezvelopamiento*, el kualo era echo de 12 profisionalos musulmanos i kristianos del movimento Fatah unidos kon el buto de amijorar los servisios al sitizeno i dezvelopar el entereso en Beit Lehem para los turistos de Evropa i Amerika. El su bloko era yamado el grup de los teknokratikos por *Al-Ghad*. La su reushita en estas eleksiones no era esperada, deke los otros kandidatos eran muncho mas konosidos ke eya, endemas ke tenian el suporte de islamistos i palestinianos de siedra. Para el 12 de Oktobre de 2012, Fatah iva ala kavesa de las eleksiones, kon un 49%, ma afilu el su bloko reushito en las eleksiones el 20 de Oktobre de 2012 i Baboun era elekta la shefa del governo de la sivdad, kon una votasion de 9-6.

El mas grande empedmyento de la reushita del su governo es la mankansa de lavoro, la mas grande de las sivdades de Sisdjordania, muchiguada kon el enchikesimyento de la komunita kristiana i la bariera israeliana de seguransa en Sisdjordania. Tiene disho a los djurnales ke esperava aresivir parte del suporte ke la sivdad pedrio kuando Hamas tenia el governo.

Dechidio no partisipar en las eleksiones de May de 2017 echas en las sivdades de Sisdjordania.

### Vida privada
Es bivda i de relijion katolika i es madre de sinko ijos kon el su espozo Jhony Baboun, el kualo murio en 2007.

## Referensias

## Atamientos eksternos

* Vera Baboun, la primera alcaldesa de Belén - ElDiario.es 

Kateggoría:Mujeres palestinianas
Kateggoría:Politikas palestinianas
Kateggoría:Kristianos del Mundo Arabi
Cuauhtémoc (belediye de Chihuahua)

**Cuauhtémoc** es un belediye del Estado de Chihuahua. La kavesera del belediye es la sivdad de Sivdad Cuauhtémoc.

## Jeografia
Cuauhtémoc topa al sentro del estado, konta kon una superfisia de km² de territorio. La kavesera del belediye es Sivdad Cuauhtémoc i se topa al sud kon Bachíniva, kolinda al norte kon Namíquipa, al oeste kolinda kon el Curibarihuachi, al este kon el Riva Palacio.

## Governo i administrasion

## Demografia

## Ver endemas
* Estado de Chihuahua

## Referensias


Kateggoría:Vikipedya:Artikolos kon grafia ladina
Katēggoría:Belediyes del estado de Chihuahua
טורקײה

לה **רפובליקא די טורקײה** איס און פאאיס די אסײה אי איברופה. אל נורטי טופה קון לה מאר פראיטה, אל סוד טאפה קון רײהסו אי יראק, אל ואיסטי ופה קון יראן אי ץורציה; אי   אל יסטי טופה קון גריסיה אי בולגריהײה. לה סיבדאד קאפיטאלה איס אנקארה אי לה סו סיבדאד מאס זראנדי איס יסטאמבול.

## איסטורײה
לה קומוניטה ץודיה איזסדי אין לה טורקײה דיסדי אזי מאס די 2400 אנײוס.

## גאלאירײה

File:Müşir Gazi Mustafa Kemal Paşa, Balıkesir, 1923.png| 
File:Aya sofya.jpg| 
File:Kocatepe Mosque Ankara.jpg| 
File:State Painting and Sculpture Museum of Ankara.jpg| 
File:DolmabahceMainGate.JPG| 
File:İzmir clock tower.jpg| 
File:Pamukkale00.JPG| 
File:Eskişehir-Aycan.jpg| 
File:Antalya falezler.jpg| 
File:Alanya.jpg| 
File:Bluemosquefront.jpg| 
File:Diyarbakir P1050751 20080427135832.JPG| 


## אטאמיינטוס איקסטירנוס




Kateggoría:Vikipedya:Artikolos kon varias grafias
Kateggoría:Vikipedya:Artikolos kon grafia ebrea
Ziynet Sali

**Ziynet Sali Safter** (nasida el 29 de Avril de 1975 en Girne, Kipre del Norte) es una kantadera i aktrisa Turko-Kipriyota konosida en Kipre del Norte, la Turkiya i las komunitas turkanas en Evropa. Es konosida por enrejistrar kantikas en turko i en grego.

## Biografiya
Ziynet nasio en Kipre el 29 de Avril de 1975, en una famiya turka. El su padre bivio enel Reyno Unido desde 1963, i konosio la su madre en una vijita ke izo ala isola. Se espozaron i tienen tres ijos, de los kualos la unika ija es Ziynet. Diskues de ke Ziynet nasio, la su famiya bivio enel Reyno Unido, por kavza del konflikto en Kipre; eya es sitizena britanika i turko-kipriyota. Kuando era de edad de 6 anyos, abolto para Kipre, ande eskapo la eskola i el lise, i endemas ambezo musika klasika otomana. En 1994, dechidio bivir en Estambol, para ambezar musika en la Universita Teknika de Estambol, i eskapo los sus estudios enel Konservatorio de Musika Turka de la UTI en 1999.

## Kariera musikala
Kuando eya ambezava en la universita, lavorava kantando, aziendo versiyones en turko de kantikas tradisionalas gregas. De fakto, el su primer disko, "Ba-Ba", es el primer eksperimento en la musika turka, kon versiyones en turko de kansiones pop-etnikas gregas, espesialmente de Despina Vandi, fakto ke kavzo el entereso de las radios de Gresia en la su musika, i diskues esto kavzo ke eya tomara lisiones de grego kon el buto de enrejistrar musika en esta lingua.

En 2008, *Herkes Evine* era el disko ke la izo konosida en Kipre del Norte i la Turkiya, kuando la su kantika "Herkes Evine" arivo al doseno lugar de las karteleras musikalas de la Turkiya. El su primer #1 en la kartelera musikala turka arivo enel anyo 2010, kon "Rüya", del disko del mismo nombre.

En 2017, enrejistro el su primer *single* en inglez, endjuntamente kon el amerikano Anthony Marshall, yamado "Magic", aziendo de eya la primera kantadera turko-kipriyota en azer *crossover* al merkato anglo, i la tresera kantadera de lingua turka, diskues de Tarkan i Hadise. La kantika i el video-klip la tienen apariguada kon Jennifer Lopez.

## Kariera komo aktrisa
Ziynet Sali endemas tiene echo chikos personajes en tres filmos del sinema turko.

*2007: *[[Son Osmanlı Yandım Ali]]* 
*2008: *[[Çılgın Dersane Kampta]]*
*2014: *[[Arkadaşım Hoşgeldin]]*

## Televizyon
Enel primer plazo del *reality show* The X Factor Türkiye en 2014, Sali era una de las djuzgadoras.

## Diskografiya
### Diskos de studio

### Singles

## Posiziones en las karteleras musikalas de la Turkiya

## Referensias

## Atamientos eksternos
* 
* 

Kateggoría:Kantadores
Kateggoría:Kantaderas de Kipre
Kateggoría:Kantaderas del Reyno Unido
Kateggoría:Muzika Turkana
Kateggoría:Muzika Grega
Rut Kalderon

**Rut Kalderon** (ivrit: **רות קלדרון**, nasida el 25 de Sietembre de 1961) es una akademika i politika [israeli]ana. Era diputada ala Knesset por el partido Yesh Atid entre 2013 i 2015.

## Biografiya
Kalderon nasio en Tel Aviv, ija de un padre sefardi ke izo aliya desde Bulgaria durante los diyas del Mandato Britaniko, i una madre ashkenazia nasida en Almania. Eya kresio en una famiya ke eya deskrive komo "una kaza muy djudia, muy sionista, sekular-tradisionala-relijioza ke mesklava Ashkenaz i Sefarad, Betar i Ashomer Aatzair," i ambezo en eskolas publikas.

Eskapo un BA enel Kolej Akademiko Oranim i la Universita de Haifa, i aresivio un MA i diskues un Ph.D. en Talmud de la Universita Ebrea de Yerushalayim. En 1989, eya aperturo el primer Bet Midrash sekular, pluralisto para ombres i mujeres. En 1996, eya fondo ALMA, una organizasion ke bushka azer ke los israelianos sekulares ambezen kultura djudia tradisionala. Era la apresentadora de un programa de TV enel Kanal 2 enel kual los musafires avlavan ensima de tekstos djudios klasikos i modernos.
## Kariera politika
En 2012, dechidio azer parte del partido Yesh Atid, i aresivio el lugar No. 13 en la lista del partido para las eleksiones ala Knesset de 2013. El partido aresivio 19 fotolyos, i eya paso a ser una de las muevas diputadas del payis. El su primer diskorso en la Knesset, eya avlo konsejikas de la su vida i sitas del Talmud, kon el buto de azer de la Knesset i el payis un lugar kon eguardo i entendimiento, aziendo de este diskorso uno de los mas mirados en YouTube por los israelianos i djudios del mundo ese anyo. Para las eleksiones de 2015, era la No. 15 en la lista del partido, i pedrio el su fotolyo kuando Yesh Atid solo aresivio 11 fotolyos.

Calderon esta divorsiada i tiene tres ijos. Bive en Tel Aviv.

## Referensias

## Atamientos eksternos
*‘The Heritage Of All Israel’. Diskorso de Rut Kalderon en la Knesset, tresladado al inglez.
*Klip en YouTube kon titolos en inglez del su diskorso en la Knesset
*In New Knesset, a True Maverick. Why Ruth Calderon, a Talmud scholar and rookie politician, has a shot at breaking the Orthodox monopoly on Judaism. Tablet Magazine 

Kateggoría:Politikos de Israel
Kateggoría:Yesh Atid
Kateggoría:Sefaradim‎
Kateggoría:Israelianas
Sabadell

**Sabadell** es un belediye i sivdad de Espanya, enel vilayet de Barselona, komunidad otonoma de Katalunya. Tiene una ekstensyon de 37,53 km² i asigun el senso de 2016, konta kon una povlasiyon de 208.246 moradores, kon densidad de 5 548,8 av./km². Sigido de Barselona, Hospitalet de Llobregat, Badalona i Terrassa, *Sabadell* es el kinto belediye mas povlado en Katalunya.

## Ver endemas
* Metro de Sabadell

## Referensias


## Atamientos eksternos

* Oja web ofisial dela sivdad 

Kateggoría:Vikipedya:Artikolos kon grafia ladina
Kateggoría:Belediyes de Katalunya
Katēggoría:Lokalidades de Katalunya
Merieme Chadid

**Merieme Chadid** (arabi: **مريم شديد**, nasida el 11 de Oktobre de 1969 en Kasablanka) es una sientista marokana i bushkadora de astronomiya ke lavora enel Domo C, Baza de Bushkida Konkordia, en en la Antartika. Esta konsiderada la prima astronomista del mundo ke lavora kon el buto de fraguar el primer observatorio astronomiko en este kontinente. Tiene eskapadas munchas bushkidas enel Polo Sur i lavoro en los observatorios astronomikos de Chile.

## Biografiya
Chadid nasio en Kasablanka, Maroko. Aresivio su Ph.D from de la Universita Paul Sabatier de Tolosa, Fransia, en 1996, diskues de deskuvrir i eksplikar las ondas de shok ipersonikas en las estreyas de pulso. Diskues de esto, izo parte del Centre national de la recherche scientifique en Montpelier. Desde 1998 fina 2001 lavoro enel fraguamiento del Very Large Telescope en Chile, i en 2002 era konvidada apartener al Konsejo Nasional de Astronomistos de Fransia.

En 2006, Chadid, kunvidada por el Institut Polaire Français Paul-Émile-Victor, era la shefa de la primera vijita de sientistos ala Antartika kon el buto de instalar teleskopios para un Oserbatorio Astronomiko enel kontinente. Es la primera mujer astronomista i la primera marokana en vijitar la Antartika.. Es profesora oy endiya en la Universita Nisa-Sophia-Antipolis. Aresivio el premio Arab Woman of the Year enel anyo 2015 por el su lavoro sientifiko.

## Ovras
* *Ondes de choc, turbulence et modulations cycliques dans l'atmosphère de l'étoile variable pulsante RR Lyrae: une approche observationnelle*. Ed. Versalita, 1996. 

## Referensias

## Atamientos ekternos

Kateggoría:Astronomistos
Kateggoría:Mujeres de Maroko
Kateggoría:Mujeres Sientistas
Esnoga de Trieste

La **esnoga de [[Trieste]]** (en italiano: *Tempio israelitico di Trieste*) es una esnoga topada en la sivdad italiana de Trieste. Konosida komo una emportante esnoga enla Italia i enla Evropa. La esnoga fue fraguada durante fin del período basho el governo del imperio Ostro-Ungario i marko istorya enlos djudíos dela epoka.

## Ver endemas
* Djudaismo
* Esnoga
* Istorya de los djudios en Italia
* Relijion en Italia

## Referensias

* Oja web ofisial dela komunita djudia en Trieste
* *Synagogues of Europe*, P. 372, Carole Herselle Krinsky

Katēggoría:Esnogas
Kateggoría:Vikipedya:Artikolos kon grafia ladina
Katēggoría:Trieste
Sentro Azrieli

El **Sentro Azrieli** es una fragua de meskaduria en la sivdad de Tel Aviv ke konsta de tres kulas konektadas en su baza por un sentro komersial. El sentro fue desenyado orijinalmente por el arkitekto israeliano-estadounidense Eli Attia i aseptado por la sosiedad de Arkitektos Moore Yaski Sivan, dempues de aber diskutido kon los desvelopadores del projekto. El sentro leva el nombre de Azrieli propietario i mesenas del komplejo i de la empresa Azrieli Group.

## Galerya

Azrieli Observation point, view over Tel Aviv.jpg|
PikiWiki Israel 34734 Zionist voyage of David Azriely in Tel Aviv (2014).JPG|
Statue azrieli.jpg|
עזריאלי - 1.jpg|
Azriely Towers in the night.jpg|


## Atamientos eksternos

*  Centro Azrieli

Kateggoría:Tel Aviv
Kateggoría:Arkitektura de Israel
Sarona

**Sarona** era una Kolonia almana Templer en Tel Aviv, Israel. 

Dempues de ke los nazis yegaron al pueder en Almania, todas las eskolas internacionalas dela lingua almana fueron finansiadas kon fondos del governo, ke se vieron obligados a redisenyad los sus programas edikativos i emplear maestres alinyeados kon el partido nazi. La esvastika se uzo komo un sembol en todas esas institusiones.

## Galerya

Ovedc sarona 01.jpg|באר אנטיליה משוחזרת ברחוב הארבעה
שרונה - בית המרקחת ממלוק.jpg|בית המרקחת "ממלוק" ברחוב דוד אלעזר
אנטנה - הקריה 1.jpg|אנטנת "המוסד" המשוחזרת
בניין טמפלרי ברחוב קפלן2.jpg|בית העם הטמפלרי בשרונה לקראת הזזתו לטובת הרחבת הכביש
בית היקב הטמפלרי - שרונה.jpg|היקב הטמפלרי. בקום המדינה שימש המבנה את המדפיס הממשלתי, ומאוחר יותר היה למחסן של משרד הביטחון. לאחר עבודות השימור במתחם הפך למוזיאון "מנהרת הטמפלרים"
Friday Morning in Sarona, Tel Aviv IMG 0909.JPG|בית הדואר הטמפלרי ברחוב קפלן פינת רחוב דוד אלעזר
Beytbadtempler.JPG|מוזיאון בית הבד הטמפלרי


## Atamientos eksternos

* The new lifestyle hub at the heart of Tel Aviv
* The end of the Sarona saga

Kateggoría:IDF
Kateggoría:Tel Aviv
Latifa Ibn Ziaten

**Latifa Ibn Ziaten** (arabi: **لطيفة بن زياتين**, nasida el 1 de Djenero de 1960 en Tetuan, Maroko), es una aktivista franko-marokana. Eya es la madre de Imad ibn Ziaten, nasido en 1981, el primer soldado matado por Mohammed Merah el 11 de Marso de 2012.

## Biografiya

Eya es una mujer musulmana relijioza, la kuala arivo a Sotteville-lès-Rouen (Fransia) en 1977, kuando era de edad de 17 anyos, kon el buto de adjuntarse al su espozo Ahmed, el kualo lavorava para la entreprisa de trenos franzeza SNCF. Eya es madre de sinko ijos, katro ijos i una ija. Uno de los sus ijos era sardjento del 1er Rejimento de Parachutistos, el kualo se topa en Francazal, serka de la sivdad de Tolosa, kuando Mohammed Merah lo mato el 11 de Marso de 2012.

Eya lavorava en la resepsyon del Muzeyo de Arte de Rouen. Diskues de el amortamiento del su ijo, eya dechidio vijitar la sivdad de Izards, ke se topa al nordeste de Tolosa, ande bivio el terroristo. Mientres vijitava la sivdad, eya topo un grup de mansevos de orijin magrebi, i les demando si konosian a Merah. Eyos avlaron kon eya i le disheron ke Mohammed Merah era "un baragan, un shahid". Kuando eya les disho ken era eya, se diskulparon. 

La reaksion de estos mansevos izo ke eya dechidiera fondar la "Asosiasion Imad ibn Ziaten para la mansevez i la paz", en Avril de 2012, para dar ayudo i suporte a mansevos en maales proves i dotrinar ensima del sekularizmo i diskuzion entre relijiones. Esta asosiasion aresive l suporte del aktor  Jamel Debbouze, i el shefe del governo del katreno distrito de Paris, Christophe Girard, dio un buro en una fragua de la sivdad.

En Fevrero de 2014, el Konsejo Representativo de Institusiones Djudias de Fransia (CRIF) de la rejion de Midi-Pyrénées, en un evenemento al kualo era konvidado el Ministro de Interior Manuel Valls, dio onor ala su organisasion, dando un onor por las sus aktivitades; el Ministerio de Edukasion de Fransia endemas dio una mantenision para suportar las sus aktivtades. 

En Djenero de 2015, era konvidada ala Gran Esnoga de Paris, en la kuala endemas se topava el prezidente de la Repuvlika Franseza,  François Hollande, kon el buto de asender una kandelika en onor de los 17 amortados enel atako a Charlie Hebdo i el atako enel supermerkato Hyper Cacher en Porte de Vincennes.

El 19 de Novembre de 2015, aresivio el Premio de al Empedimyento de los Konfliktos de la Fondasion Chirac, por el su lavoro por la diskuzion etre relijiones i kriar una kultura de paz. 

En 2016, aresivio el Premio Internasional ala Mujer Korajoza del Departamento de Estado de los Estados Unidos.

## Ovras
* *Mort pour la France : Mohamed Merah a tué mon fils*.

## Onores
* Kavayera de la Lejion de Onor (desde el 14 de Djulio de 2015)
* Premio de 2015 de al Empedimyento de los Konfliktos de la Fondasion Chirac.
* *[[Premio Internasional ala Mujer Korajoza|International Women of Courage Award]] del [[Departamento de Estado de los Estados Unidos]]*.

## Ver endemas
* Travamientos de Marso de 2012 en Tolosa i Montauban

## Referensias

Kateggoría:Mujeres de Maroko
Kateggoría:Aktivistas
Kateggoría:Mujeres de Fransia
Kateggoría:Premio Internasional ala Mujer Korajoza
Jalpan de Serra (belediye)

**Jalpan de Serra** es un beleyide del Estado de Querétaro. La kavesera del beleyide es la sivdad de Jalpan de Serra.

## Etimolojia
**Xalpan**, en lingua orijinaria la sinyifikasion es *Lugar ensima dela arena*, el orijen del biervo en lingua nahuatl es **xal**li (arena)  i -**pan** (lugar ensima), ke deriva de una aglutinasion de palavras.

## Jeografia
Jalpan de Serra se topa al norte del estado, konta kon una superfisie de km² de territorio. La kavesa del belediye es Jalpan de Serra i se topa al norte kon el estado de San Luis Potosí, al sud kon el belediye de Cadereyta, al este ay frontiera kon el San Luis Potosí i al oeste kon el belediye de Landa de Matamoros. 

## Governo i administrasion

## Ver endemas
* Estado de Querétaro

## Referensias


## Atamientos eksternos

Kateggoría:Vikipedya:Artikolos kon grafia ladina
Katēggoría:Belediyes del estado de Querétaro
Hospitalet de Llobregat

**Hospitalet de Llobregat** es una sivdad de Espanya, dentro del vilayet de Barselona en Katalunya.

Kateggoría:Vikipedya:Artikolos kon grafia ladina
Katēggoría:Belediyes de Katalunya
Katēggoría:Lokalidades de Katalunya
Jaffa Road (Yerushalayim)

**Jaffa Road (Yerushalayim)** **(רחוב יפו - Jaffa Road)** es una de las kalejas prinsipalas más lungas i más antikas de Yerushalayim, Israel.

## Galeria

Allenby Sq Clocktower.jpg|מגדל השעון שנבנה ע"י הבריטים במקום המגדל העות'מאני בשער יפו, נבנה ב-1924 ונהרס ב-1934
Generali Building on Jaffa Road in Jerusalem. 1954 (id.14699613).jpg|חברת הביטוח ג'נרלי, נבנה ב-1935 ושיכן גם משרדי ממשלה בריטיים
The main branch of Bank Leumi on Jaffa Road (Derech Yafo), Jerusalem. 1950-1955 (id.15291340).jpg|אנגלו-פלשתינה, נחנך ב-1939
Jerusalem. 1938 (D701-017).jpg|הבניין הרוסי החדש, נבנה בשנות ה-30 ושיכן גם משרדי ממשלה בריטיים
Ben Dov. Sensor Brothers building in Zion Square in Jerusalem (id.34236759).jpg|בניין סנסור, נבנה בשנות ה-30 ומהווה דוגמה לבנייה ערבית פרטית ברחוב


## Atamientos eksternos

* Jaffa Road history on the Jerusalem Municipality website

Kateggoría:Israel
Kateggoría:Vikipedya:AY
Yefet Street (Jafo)

**Yefet Street (Jafo)** **(רחוב יפת - Yefet Street)** es una de las prinsipalas kalejas de Jafo, Israel.

## Galeria

{| style="float: right; clear: none; padding: 0.1em"
|-
|

Jefet 179.jpg|בית החולים הצרפתי
File:Bost Estate Well.JPG|הבאר המשוקמת באחוזת בוסט, רח' רבי פנחס
File:First Branch of Anglo-Palestine Bank in Palestine (1903).JPG|הסניף הראשון של בנק אנגלו-פלשתינה, רחוב יפת 18
Jaffa Oerlog4.jpg|קצהו הצפוני של רחוב יפת וכיכר השעון
Jefetstr 036.jpg|הסניף ההיסטורי של בנק אנגלו-פלשתינה (משמאל)
Jefet 167.jpg|השער ההיסטורי של העיר יפו בצידו המערבי של רח' יפת
Jefet 169.jpg|בית הספר טביתא
Jefet 182.jpg|בית הספר הצרפתי קולז' דה פרר
Jefet 181.jpg|המבנה דמוי הטירה שאירח בעבר את בית הספר של אחיות מנזר יוסף הקדוש
YaffoNeoGothic005.jpg|כנסיית אנטוניוס הקדוש
Anglikanskoe 200.jpg|הכנסייה האנגליקנית
Green House.jpg|הבית הירוק
PikiWiki Israel 11736 jaffa mandatory transformer building.jpg|מבנה ההשנאה (טרנספורמציה) ב-"גן השניים" שתוכנן על ידי האדריכל אלכסנדר ברוולד
FHJ29 554334778 n.jpg|בית החולים הצרפתי בעת עבודות הבינוי של מלון W


## Atamientos eksternos

Kateggoría:Israel
Kateggoría:Vikipedya:AY
Sderot Yerushalayim

**Sderot Yerushalayim** **(שדרות ירושלים - Jerusalem Boulevard)** es una lunga avenida istorika ke kruza la sivdad de Jafo, Israel. 

## Galeria

## Atamientos eksternos

*  The First Boulvard - Sderot Yerushalayim official website
* Sderot Yerushalayim on Panoramio

Kateggoría:Israel
Kateggoría:Vikipedya:AY
Habiba Bouhamed Chaabouni

**Habiba Bouhamed Chaabouni** (Susa, 19 de Desiembre de 1950) es profesora de Djenetika en la Universita de Tunis.

## Biografiya
Habiba nasio en Susa i ambezo Medikeria de Kreaturas en la Universita de Tunis i tiene un mestrado en Djenetika i Fisiolojiya de la Universita de Paris V.  En 1981, Chaabouni aperturo el primer servis de konsejamiento djenetiko, i diskues prinsipio una bushkida epidemiolojika enel norte de Tunesia, una rejion en la kuala las hazinuras djenetikas ke kavzan la muerte de munchas kreaturas es la mas alta del payis. La su bushkida amostro ke en esta rejion, la katrena parte de los espozamientos son echos entre primos i ke los sus padres eran eyos ermanos. 

En 1993, prinsipio un servis de konsejamientos djenetikos i una klinika kon el buto de enfluensar las provas djenetikas antes del nasimiento de las kreaturas. El su lavoro izo posivle la identifikasion de muevas mutasyones djenetikas lisionadas kon diferentes hazinuras. Eya tiene publikados mas de 100 artikolos sientifikos i es la otora de mas de 50 artikolos revizados por sientistos.

Mientres ke azia las sus bushkidas, desenyo un programa de djenetika en la Eskola de Medikeria de la Universita de Tunis. En 2006, era onorada kon el Premio L'Oréal-UNESCO para Mujeres Sientistas.

Oy endiya eya lavora komo danisheante para la Organizasion Mundiala de la Sanedad (OMS), i la Liga de Nasiones Arabikas. Chaabouni endemas lavora en munchos prodjektos internasionalos lisionados kon hazinuras djenetikas eredadas. Endemas, lavora ensima de la konosensia de la Deklarasion Universala de los Diritos Djenetikos de la UNESCO, i apartiene ala Sosyete Amerikana de Djenetika Umana, la Sosyete Fransesa de Medikeria i ala Sosyete Evropea de Djenetika.

O komo eya dize: 

## Referensias

Kateggoría:Mujeres de Tunesia
Kateggoría:Djenetistos
Kateggoría:Onoradas kon el Premio L'Oréal-UNESCO Awards para Mujeres Sientistas
Kateggoría:Mujeres sientistas
Underwater Observatory Marine Park Eilat

**Underwater Observatory Marine Park Eilat** (**פארק המצפה התת-ימי באילת**) es un sentro de kudia i konservasion, akuario i parke publiko topado en Eilat, en el ekstremo sud de Israel. Es el mayor akuario públiko en Israel

## Galeria

Image:Orchidea.JPG
Image:PikiWiki Israel 29364 Underwater observatory in Eilat.JPG
Image:PikiWiki Israel 41800 Shark world in Eilat.JPG
Image:PikiWiki Israel 41804 Shark world in Eilat.JPG
Image:PikiWiki Israel 8789 Geography of Israel.jpg
Image:PikiWiki Israel 18170 Geography of Israel.jpg
Image:PikiWiki Israel 41807 Octopus.JPG
Image:PikiWiki Israel 8788 Geography of Israel.jpg


## Atamientos eksternos
*  פארק המצפה התת-ימי באילת
* המצפה התת-ימי: אימפריה בים האדום - ynet
* מיכאל יעקובסון: תפוס ת'כריש באילת: בריכת הכרישים החדשה במצפה התת-ימי עושה גלים (סקירה אדריכלית על תולדות הפארק), 14 באוקטובר 2014, Xnet.

Kateggoría:Israel
Kateggoría:Vikipedya:AY
Kateggoría:Arkitektura de Israel

* 
*
Astana

**Astana** es la sivdad kapitala de Kazakistan. Ay aki un povlasion de 1.340.782 morantes en 2022.

## Etimolojiya
La sivdad era fondada en 1830 i yamada **Akmoly** o **Akmolinskiy prikaz** (en ruso Акмолинский приказ) kon el buto de ser fortifikasyon para los kosakos siberianos. En 1832, la viya aresivio estatus de sivdad i era yamada **Akmolinsk** (en ruso Акмолинск). El 20 de Marso de 1961 el nombre de la sivdad era trokado a **Tselinograd** (en ruso Целиноград). En 1992 el su nombre era trokado otruna vez por **Akmola**, ke sinyifika "piedra blanka" o "sivdad santa". El 10 de Disiembre de 1997, Akmola troko Almaty komo la mueva sivdad kapitala del paiz. En 6 de May de 1998, el su nombre era trokado otruna vez por Astana, ke sinyifika "sivdad kapitala" en kazaho. El 20 de Marso de 2019, la kapitala de Kazakistan era yamada **Nursultan**, en onor al presidente Nursultan Nazarbayev. Diskues de ke Nazarbayev arretara de ser presidente, el muevo presidente Kassym-Jomart Tokayev asinyo un dekreto en Sietembre de 2022 para trokar muevamente el nombre por Astana.

## Sivdades ermanas
*  Ankara, Turkia 

Katēggoría:Sivdades kapitalas
Kateggoría:Lokalidades de Asia
Kateggoría:Vikipedya:Artikolos kon grafia ladina
Kateggoría:Lokalidades kon mas de 500.000 moradores
Yasemin Adar

**Yasemin Adar** (nasida el 6 de Desiembre de 1991) es una pelivana de la Turkiya, shampiyona aktuala de Evropa i del Mundo en la kateggoriya de 75 Kg para mujeres de pelivanura libbera.

## Biografiya
Yasemin Adar es ija de Naim Adar, masadji, i de la su espoza, Ayşegül en Balıkesir, Turkiya el 6 de Desiembre de 1991. Eya tiene una ermana yamada Yıldız. La su madre murio en 2013. Diskues de eskapar el lise Gaziosmanpaşa, ambezo edukasion fisika i espor en la Universita de Balıkesir. Lavora oy endiya komo maestra en Niğde.

## Kariera esportiva
Adar era dishkovrida por el shampiyon pelivan de la Turkiya, Aslan Seyhanlı kuando eya azia lansamiento de topuz enel lise i la universita. Diskues de ke el avlo kon eya, eya troko el su espor ala pelivanura, aziendo parte del ekip *Trakya Birlik SK*.

Adar izo parte enel Shampionato Mondial de Pelivanura de 2012 en la kateggoriya de estil libbero de -72 kg, en Strathcona County, Alberta, Kanada, ma no reushito. Diskues, izo parte en Tbilisi del Shampionato Evropeo de Pelivanura de 2013 en la kateggoriya de 72 Kg libbero para mujeres, ama sin reushitar. 

En los Djuegos de la Mar Mediterranea de 2013 de Mersin, Turkey, reushito i aresivio la medalya de oro en la kateggoriya de -72 Kg. Diskues, eskapo enel sinkeno lugar en los Shampionatos Mondialos de Pelivanura de 2013 en Budapest, Madjaristan diskues de pedrer kontro la kineza Zhang Fengliu en la semifinal, i kontro la amerikana Adeline Gray.

Enel Shampionato Mondial de 2014 echo en Tashkent, Uzbekistan, eskapo la ronda de 16 i diskues pedrio., i en los Djuegos Evropeos de 2015 de Baku, Azerbaidjan, pedrio kontro la rusa Ekaterina Bukina i la moldaviana Svetlana Saenko, eskapando enel sinkeno lugar.  Enel Shampionato Mondial de 2015 en Las Vegas, pedrio en la katrena ronda kontro la kolombiana Andrea Olaya.

Adar yego a ser la primera mujer turkana en aresivir una medalya de oro en un Shampionato Evropeo de Pelivanura enel Shampionato de 2016 en Riga, en la kateggoriya de -75 Kg, ganando otruna vez este shampionato enel anyo 2017 en Novi Sad.

Esta anyada, yego a ser la primera mujer turkana en aresivir una medalya de oro en un Shampionato Mondial de Pelivanura, en Paris. Unos momentos diskues de aresivir la medalya, el su enamorado Erdem Yiğit le propozo espozarse, enel sentro de la estera ande reushito el shampionato. Eya acheto. 

## Referensias

Kateggoría:Pelivanes
Kateggoría:Mujeres de la Turkiya
Kateggoría:Mujeres Esportistas
Louisa Hanoune

**Louisa Hanoune** (en arabi **لويزة حنون**, nasida el 7 de Avril de 1954 en Shefka, vilaya de Jiyel, Arjelia) es la sefa del Partido de los Lavorantes de Arjelia (PT). En 2004, yego a ser la dosena mujer de un payis arabo o musulmano en ser kandidata ala presidensia, diskues de Aisha Mint Jiddan ala presidensia de Mauritania en Novembre de 2003. 

## Biografiya
Hanoune nasio en Shefka. Los sus djenitores eran guertelandos de la rejion de montanya de la vilayet de Jiyel, i la su famiya bivio en la sivdad de Annaba diskues deke la kaza de la famiya era destruyida por la armada de Fransia durante la Gerra de Independensia de Arjelia. Eya era la primera mujer de la famiya en ambezar en la eskola. Por modre de la ley del payis, ke azia la edukasion libbera i ovligada, eskapo el lise i ambezo diskues en la universita, para diskues lavorar en entreprisas de transporto aereo. Kuando eya keria ambezar dirito en la Universita de Annaba, el su padre se opozava. 

### Kariera politika
Diskues de 1989, Arjelia acheto la kriasion de partidos politikos. Antes de esto, ya Hanoune azia parte de aktivikas politikas defendidas, i era aprezada varias vezes desde 1981, por apartener a la Organizasion de Lavorantes Sosyalistas. En 1990, eya i otros aktivistas fondaron el Partido de los Lavorantes de Arjelia (PT), del kualo eya es la shefa desde la su fondasion.

Durante la Gerra Sivil de Arjelia de los anyos 1990, Hanoune era una de las politikas opozadas enel Parlamento de Arjelia a los trokamientos propozados por el Frente de Salvasion Islamiko, kudiando los valores sel sekularizmo eredados de la kolonia franseza, d'akodro kon la politika sel su partido -ma era opozada ala serradura del FIS.

En Djenero de 1995, era asinyada la Plataforma de San Egidio, kon el buto de eskapar la Gerra Sivil. Enel anyo 2004, dechidio ser una de las kandidatas ala presidensia de Arjelia. 
Diskues, era kandidata en las eleksiones de 2009 i 2014

## Referensias

## Atamientos eksternos
* Oja web ofisiala del PT

Kateggoría:Politikas de Arjelia
Kateggoría:Mujeres de Arjelia
Armería (belediye)

**Armería** es un beleyide del Estado de Colima. La kavesa del beleyide es la sivdad de Armería.

## Ver endemas
* Estado de Colima

## Referensias


## Atamientos eksternos

Kateggoría:Vikipedya:Artikolos kon grafia ladina
Katēggoría:Belediyes del estado de Colima
Mursyegalo

El **mursyegalo** es un animal mamífero ke vuela.

## Ver endemas
* Mamiferos

## Referensias

## Atamientos eksternos

Kateggoría:Vikipedya:Artikolos kon grafia ladina
Kateggoría:Mamiferos
Almaty

**Almaty** es la sivdad de Kazakistan mas populoza.

## Sivdades ermanas
*  Estambol, Turkia 

## Referensias

Kateggoría:Lokalidades de Asia
Kateggoría:Vikipedya:Artikolos kon grafia ladina
Kateggoría:Lokalidades kon mas de 1.000.000 de moradores
Zeina Abirached

**Zeina Abirached** (arabi: **زينة أبي راشد**, nasida en Beirut, Libanon) es una desenyadora grafika libanesa i eskritora de *[[comics]]*, nasida en Beirut en 1981, ama ke bive gran parte del anyo en Fransia. Las sus ovras estan bazadas en istorias otobiografikas lisionadas kon la su chikez durante la Gerra Sivil Libanesa.

## Biografiya
Zeina nasio en Beirut el 18 de Djenero de 1981. Ambezo desen grafiko en la Académie Libanaise des Beaux-Arts i diskues de eskapar, bivio desde 2004 en Paris, ambezando animasion en la École nationale supérieure des arts décoratifs.

En 2006, Editions Cambourakis publiko los sus dos primeros livros de istorias kurtas i endemas izo parte del Festival Internasional de la Istoria Grafika de Angouleme. El su klip animado *Mouton*, el kualo izo komo parte de los sus estudios, aresivio un premio en el Sinkeno Festival Internasional de Animasion de Tehran.

En 2008, el su livro *Mourir, partir, revenir - Le jeu des hirondelles* era eskojido enel Festival de Anguleme; este livro era tresladado en munchas linguas endemas de inglez, i editado en 2012 basho el titolo  *A Game for Swallows: To Die, To Leave, To Return*. 

Por modre del su orijin enel Oryente Medio i el su estil grafik, es munchas vezes komparada kon los desenes de la otora iraniana Marjane Satrapi, ma eya dize ke los sus desenes estan lisionados kon la su vida, la su famiya i no un hal politiko.

## Ovras
Tiene publikadas sinko ovras kon la emprimeria Cambourakis i esta lavorando endagora en un muevo livro, yamado *Beyrouth Partita*.

* *Beyrouth-Catharsis* (Cambourakis, 2006);
* *38, rue Youssef Semaani* (Cambourakis, 2006);
* *Mourir, partir, revenir - Le Jeu des hirondelles* (Cambourakis, 2007);
* *Je me souviens - Beyrouth * (Cambourakis, 2008);
* *Mouton* (Cambourakis, 2012);
* * Le Piano oriental* (Casterman, 2015) - Premio Phénix de Literatura 2015. 

## Atamientos eksternos
* Comic creator: Zeina Abirached en la Comiclopedia de Lambiek  

Kateggoría:Desenyadores Grafikos
Kateggoría:Mujeres de Libanon
Kateggoría:Premio Phenix de Literatura
Awadeya Mahmoud

**Awadeya Mahmoud** (arabi: **عوضية محمود**) es la fondadora i shefa de la Kooperativa de Vendedoras de Chay i Komida i la Kooperativa Multi-Buto de Mujeres del Estado de Khartum, en Sudan. El 28 de Marso de 2016, el Departamento de Estado de Estados Unidos la yamo una de las mujeres en aresivir el Premio Internasional ala Mujer Korajoza de esta anyada.

## Biografiya
Nasio en 1963 en la rejion de Kordofan del Sud, i por modre de los konfliktos en esta rejion, la famiya dechidio bivir en Khartum. Eya se espozo en 1986 i prinsipio a vender chay. Este lavoro no era el mas prestijiozo, ma tenia menester de suportar ala su famiya. En 1990, prinsipio una ko-operativa kon el buto de dar suporte a las mujeres ke la apartienen; era yamada la *Women’s Food and Tea Sellers’ Cooperative and the Women’s Multi-Purpose Cooperative*.

La kooperativa suportava los juisios en kontrol del governo, kuando este konfisko las makinas de las mujeres ke apartienen a eya; esto kavzo ke Mahmoud era emprizionada 4 anyos diskues de un juisio ke pedrieron, ma la kooperativa kresio fina tener unos 8.000 membras en Khartum. La organisasion kresio i endagora suporta las mujeres arifujiadas por modre del konflikto en Darfur, Kordofan del Sud i Nilus Mavi.

El 28 de Marso de 2016, el Departamento de Estado de los Estados Unidos de Amerika la yamo komo una de las katorze onoradas kon el Premio Internasional ala Mujer Korajoza de esta anyada. Diskues de aresivir este premio, abolto a lavorar kon la su kooperativa en otras rejiones del payis.

## Referensias

Kateggoría:Aktivistas
Kateggoría:Mujeres de Sudan
Kateggoría:Feministas
Kateggoría:Diritos Umanos
Kateggoría:Premio Internasional ala Mujer Korajoza
Mona Eltahawy

**Mona Eltahawy** (arabi: **منى الطحاوي**, nasida en Port Said el 1 de Ogusto de 1967) es una djurnalista, eskritora i aktivista feminista de Ayifto, ke bive en El Kairo i  Mueva York.

## Biografiya
Se izo sitizena amerikana en 2011, diskues de ke era estuprada i atakada en la Plasa Tahrir mientres ke reportava los haberes de la Revolusion de Ayifto de 2011. Tiene eskritos munchos artikolos para djurnales i revistas del mundo ensima de Ayifto i el Mundo Islamiko, espesialmente ensima de la manzia de diritos para mujeres i otros fechos politikos i sosyalos. Los sus artikolos se topan en djurnales komo *[[The Washington Post|Washington Post]]*, *[[The New York Times|The New York Times]]*, *[[The Christian Science Monitor|Christian Science Monitor]]* i *[[The Miami Herald|Miami Herald]]*.

Es konvidada en munchos programas de radio y televizyon, endemas de konferensas ensima de diritos relijiozos, la reforma del Mundo Islamiko, feminizmo i las lisiones entre kristyanos i musulmanos. Tiene avlado en munchas konferensas ensima de los diritos de las mujeres enel mundo arabi i es knosida por estar opozada ala brit mila de mujeres. El su primer livro ensima de la misodjinia enel mundo arabi * Rizas i kuzlukzarus - Deke el Medio Oryente kale azer la revolusion seksuala* era publikado en May de 2015. Enel su livro, avla de la «meskla perikoloza de kultura i relijion» i espesialmente la interpretasion estrikta de la Sharia arivada desde Saudia.

## Bibliografiya
* *Headscarves and Hymens: Why the Middle East Needs a Sexual Revolution* (2015)

## Premios i onores aresividos
* Premio Samir Kassir al djurnalismo libbero de 2009.
* Premio de la Fondasion Anna Lindh de 2010.
* Ha sido clasificada 258.º entre las 500 personas del mundo árabe más influyentes en el mundo, por la revista *CEO Middle East* en 2012.
* Era yamada komo una de las 100 mujeres kon mas enfluensia enel Mundo Arabi, por la revista *CEO Middle East* (30.º en Marso de 2013 i 62.º en Marso de 2015), por modre del su aktivismo kultural i sosyal.

## Ver endemas
* Wael Ghonim

## Referensias

## Atamientos eksternos
* Oja web ofisiala
* Konferensia de Mona Eltahawy  

Kateggoría:Mujeres de Ayifto
Kateggoría:Feministas
Kateggoría:Djurnalistas de Ayifto
Kateggoría:Eskritores de Ayifto
Sebahat Tuncel

**Sebahat Tuncel** (Sorani: **سەباحەت تونجەل**, nasida el 5 de Djulio de 1975) es una politika kyurdi de la Turkiya, aktivista por los diritos de las mujeres, enfirmyera i diputada enel parlamento de la Turkiya.

## Biografiya
Eya nasio en Yazıhan i ambezo kartografiya en la Universita de Mersin, antes de prinsipiar la su kariera politika en la Division de Mujeres del Partido de la Demokrasiya del Puevlo (HADEP) en 1998. 

### Kariera politika
Eya era la vize-prezidenta i endemas entre Ogusto de 2007 i Djunio de 2015 diputada al parlamento por Estambol del Partido de la Sosyete Demokratika (DTP), un partido del kualo eya es una de las fondadoras. Oy endiya, es la vize-prezidenta onoraria del Partido Demokratiko del Puevlo (HDP) i la vize-prezidenta del Partido Demokratiko de las Rejiones.

Endemas, lavoro kon organizasiones internasionalas komo UNDP i Amnistiya Internasionala. Era yevada a un djuisio por apartener al PKK en 2006, akuzada de vijitar kampos de treinamento del PKK enel norte de Irak, i diskues era metida en la prizion. Dechidio ser kandidata en las eleksiones al parlamento de la Turkiya en 2007 desde la prizion, i diskues de aresivir un fotolyo por Estabol kon 93.000 votos, era echa libbera en Djulio de 2007. Eya es la mujer mas djoven en lavorar komo diputada enel parlamento turkano, i la primera persona enel payis ke era elejida al parlamento estando ainda en la prizion.

En 2016, era emprizionada otruna vez, por orden de un djuzgo, por modre de bushkidas ensima de aktivitades terroristas de politikos kyurdis. Era emprizionada en la prizion de maksima seguritad de Kandira sin dinguna prova.

## Referensias

Kateggoría:Mujeres de la Turkiya
Kateggoría:Mujeres kyurdis
Kateggoría:Politikos de la Turkiya
Puntarenas

**Puntarenas** es una sivdad de Kosta Rika i kapitala del departamento de Puntarenas. Tiene una povlasion de 77 290 moradores

## Atamientos eksternos

Kateggoría:Lokalidades de Kosta Rika
Kateggoría:Lokalidades kon mas de 50.000 moradores
איסטאמבול

**איסטאמבול** (אין טורקו; İstanbul) איס לה מאס זראאדי סיבדאד דילה טורקײה אי לא ולטימה קאפיטאל דאיל ימפאיריו וטומאנו.


__TOC__



## איטימולוג׳ייה
לה סיבֿדאדֿ די איסטאמבול א סידו יאמאדה די מונג׳אס מאניראס אין טודה לה איסטוריה, דיפינדיאינו די לה קולטורה, לה לינגואה, אי לה ריליג׳יון די לוס סוס גובֿירנאנטיס אין איל מומינטו. ביזאנסיו, קונסטאנטינופלה, סטאמבול אי צאריגראד סון אלקונוס איקסימפלוס קי און סי פואידין קונסיגיר אין אלקונוס פאיזיס. אלקונאס בֿיזיס סי א יאמאדו מואיבֿה רומה או סיגונדה רומה, דיקי איל אימפיראדור רומאנו קונסטאנתינו איל גראנדי לה אפירטורו אונדי איסטאבֿה לה אנטיקה סיבֿדאדֿ גריגה די ביזאנסיו קומו לה סיגונדה אי טוטאלמינטי קריסטיאנה קאפיטאלה דיל אימפיריו רומאנו, קי אסיה דיפֿירינסיה קון לה סיבֿדאדֿ פאגאנה די רומה. אינדימאס א סידו יאמאדה «לה סיבֿדאדֿ די לאס סייטי קולינאס» דיקי לה פינינסולה קי איסטה אין לה פארטי אנטיקה דילה סיבֿדאדֿ, אנדי פֿואי אפירטוראדה פור קונסטאנטינו, טאמביין טייני סייטי קולינאס, קומו רומה. איסטאס קולינאס איסטאן אין איל איסקודו לה לה סיבֿדאדֿ, קון סייטי מיזקיטאס אין קאדֿה אונה. אוטרו נומברי קון איל קי סי א קונוסידו לה סיבֿדאדֿ איס בֿאסיליאוסה פוליס (ריינה די סיבֿדאדֿיס), דיקי לה סיבֿדאדֿ אירה מונג׳ו אימפורטאנטי אי פואידידורה אין לה אידאד מידיה. 

דיסדי קי פֿואי אפרובאדה לה ליי טורקאנה די סירבֿיסיו פוסטאל איניל אניו 1930, איל גובֿירנו טורקו סוליסיטו אופיסיאלמינטי א לוס אקסטראנג׳ירוס קי דיג׳אראן די יאמאס א לה סיבֿדאדֿ קון אלקונו די סוס נומבריס נו־טורקוס אי אוזאראן סולאמינטי איסטאנבול, אינקלוזו אין לוס פרופיאס לינגואס. לאס קארטאס או פאקוטיס אימביאדוס א «קונסטאנטינופלה», פור איגזימפלו, נו פֿואיירון אינטריגאדוס פור לה פוסטה טורקאה. אונה פוליטיקה פאריסידה פֿואיי אימפלימינטאדה אין אוטראס לינגואס, קומו «סמירנה» (איזמיר), «אנגורה» (אנקארה), «טריביסונדה» (טראבזון); איסטה מידידה הורסו לה אקסיפטאסיון מונדיאלה ראפידה די לוס נומבריס מודירנוס טורקאנוס די קאדה סיבֿדאדֿ אימפורטאנטי אין איל פאיז.  

## ראיפֿראינסיאס

## אטאמיינטוס איקסטירנוס




Kateggoría:Vikipedya:Artikolos kon varias grafias
Kateggoría:Vikipedya:Artikolos kon grafia ebrea
Kateggoría:Vikipedya:Artikolos kandidatos para buenos
Comalcalco (belediye)

**Comalcalco** es un belediye del Estado de Tabasco, topa al sudeste. La kavesera es la sivdad de Comalcalco.

## Jeografia
Comalcalco topa al sudeste del estado, konta kon una superfisia de  km² de territorio. La kavesera del belediye es Comalcalco i se topa al sud kon el belediye de Cunduácan, kolinda al norte kon el Golfo de Meksiko i el belediye de Paraíso, al este kolinda kon el belediye de Jalpa de Méndez, al oeste kon el belediye Cárdenas i el estado de Chiapas.

## Governo i administrasion

## Ver endemas
* Estado de Tabasco

## Referensias


## Atamientos eksternos

Kateggoría:Vikipedya:Artikolos kon grafia ladina
Katēggoría:Belediyes del estado de Tabasco
איזמיר

**איזמיר** (אין טורקו ;İzmir אצֿיקאמיינטו דאיל סאו אנטיקו נומברי גריגו) איס איל סיגונדו פורטו דילה דורקײה טראס איסטאמבול, איס לה טראיסירה סיבדאד דאל פאאיס אין טאמאנײו.



__TOC__



## איטימולוג׳ייה

## ראיפֿראינסיאס

## אטאמיינטוס איקסטירנוס




Kateggoría:Vikipedya:Artikolos kon varias grafias
Kateggoría:Vikipedya:Artikolos kon grafia ebrea
Cuautla (belediye)

**Cuautla** es un beleyide del Estado de Morelos. La kavesera del beleyide es la sivdad de Cuautla de Morelos.

## Jeografia
Cuautla topa al sentro del estado, konta kon una superfisia de km² de territorio. La kavesera del belediye es Cuautla de Morelos i se topa al norte kon el belediye de Huitzilac, kolinda al sud kon Temixco i Mazatepec, al oeste kolinda kon el estado de Meksiko, al este kon el Jiutepec.

## Ver endemas
* Estado de Morelos

## Referensias


## Atamientos eksternos

Kateggoría:Vikipedya:Artikolos kon grafia ladina
Katēggoría:Belediyes del estado de Morelos
Colonia del Sacramento

**Colonia del Sacramento** es una sivdad de Uruguay i kapitala del departamento de Colonia. Tiene una povlasion de 26 231 moradores

## Atamientos eksternos

Kateggoría:Lokalidades de Amerika
Kateggoría:Lokalidades kon mas de 10.000 moradores
Vian Dakhil

**Vian Dakhil** (nasida en 1971 en Mosul) es una diputada enel Parlamento de Irak. Eya es la unika yazidi enel parlamento del payis.

## Biografiya
Dakhil aresivio atension internasionala kuando demando ayudo para los yazidis ke se topavan enserklados en las montanyas de Sinjar, en tiempo del atako a Sinjar echo por el Estado Islamiko, akuzando al Estado Islamiko de azer un djenosidio en kontro del su puevlo. Esta demanda de ayudo era echa enel parlamento iraki el 5 de Ogusto de 2014. Enel mundo de avla ingleza, el su diskorso era amostrado por CNN i este kanal de TV izo una bushkita ensima de la kriza ke bivian los Yazidis, endemas del djurnal amerikano Washington Post i avlaron ensima del su diskorso en la su bushkita.

Enel mundo de avla franseza, la revista "Kapitalis", de Tunesia; el djurnal “ChoufChouf” de Arjelia; i el djurnal Le Monde avlaron de la demanda de ayudo echa por Vian Dakhil para e puevlo Yazidi, el kualo era eksterminado por las huersas de ISIS.

En una entrevista echa or la Agence France-Presse, i amostrada por Le Monde el 9 de Ogusto de 2014, eya disho ke, si el ayudo no arivava pishin a los Yazidis, el su puevlo iva ser eksterminado.

En Fevrero de 2016, eya avlo en la Konferensia de Djenevra para los Diritos Umanos i la Demokrasia.. Esta anyada, Human Rights Watch izo munchas entrevistas a mujeres de Hawaija, entre eyas a Dakhil, la kual avlo ke las mujeres yazidis se eskulterearon de la rejion basho kontrolo de Daesh, ma las ke kedaron eran emprizonadas, estupradas i echas konvertirse al Islam.  El 12 de Ogusto de 2014, Dakhil era enjuryada kuando un elikopter Iraki kayo mientres ke yevava ayudo para los yazidis en Sinjar.

## Onores aresividos
Vian Dakhil tiene resividos onores por el su lavoro para la konosensia de situasion de los Yazidis en la komunita internasionala. Aresivio onores enel Parlamentode Irak i aresivio un premio de la Komunita de Mujeres Irakis en Oktobre de 2014, ande aresivio el premio de Mujer de la Anyada. Endemas, aresivio el Premio Anna Politovskaya por "el su koraje para ser la boz de la komunita Yazidi i la su determinasion para defender a los Yazidis i a todas las mujeres Irakis basho el kontrolo de ISIS, anke eya es otruna mujer iraki yazidi opozada a ISIS.” Aresivio el Premio Bruno Kreisky de los Diritos Umanos en Viena en Djunio de 2015. En Fevrero de 2016, Dakhil aresivio el Premio de la Konferensa de Djenevra de los Diritos Umanos. 

## Ver endemas
* Yazidis

## Referensias

## Atamientos eksternos

Kateggoría:Mujeres de Irak
Kateggoría:Aktivistas
Kateggoría:Politikos de Irak
Kateggoría:Yazidis
טולדו

**טולדו** איס אונה סיבדאד אי באילאדיײאי דאיל בילאײיט די טולדו, אין לה קומאוניטה וטונומה די קאסטיײה לה מאנגה, אין איספאנײה.


__TOC__



## איטימולוג׳ייה

## ראיפֿראינסיאס

## אטאמיינטוס איקסטירנוס




Kateggoría:Vikipedya:Artikolos kon varias grafias
Kateggoría:Vikipedya:Artikolos kon grafia ebrea
Hasdai ibn Shaprut

**Hasdai ibn Shaprut** (Jaen, s. 915 — Kordova, s. 975), (en ebreo: חסדאי בן יצחק בן עזרא אבן שפרוט, Hasdai ben Yitzhak ben Ezra ibn Shaprut; en lingua araba: حسداي بن شبروط, Abu Yussuf ibn Shaprut), fue un mediko i diplomátiko djudio de Al-Andalus. Asigún Heinrich Graetz fue el impulsor prensipal de la Edad de Oro de la Kultura djudia en Espanya.

Kateggoría:Vikipedya:Artikolos kon grafia ladina
Kateggoría:Nasidos en 915
Kateggoría:Finados en 975
Kateggoría:Sefaradim‎